ທ່ານ Kerry ສືບຕໍ່ ຊຸກຍູ້ ການເຈລະຈາ ສັນຕິພາບ Israel ​- ປາ​ແລ​ສ​ໄຕ (ວີດີໂອ)
ປາ​ແລ​ສ​ໄຕ​ ໄດ້​ຕໍ່​ວ່າ​ຕໍ່​ຂານ​ ກ່ຽວ​ກັບການ​ສ້າງ​ບ້ານ​ເຮືອນ​ໃໝ່​ ຂອງ​ຊາວ Israel ໃສ່​ບໍລິ​ເວນທີ່​ຝ່າຍປາ​ແລ​ສ​ໄຕ ​ຕ້ອງການ ຢາກ​ຈະ​ໃຫ້​ເປັນ​ເມືອງ​ຫຼວງ​ຂອງ​ຕົນ ​ໃນ​ອານາ​ຄົດ.
ລັດຖະມົນຕີຕ່າງປະເທດສະຫະລັດ ທ່ານ John Kerry ພະຍາ ຍາມຊຸກຍູ້ເພື່ອໃຫ້ມີການເດີນໜ້າ ກ່ຽວກັບການເຈລະຈາສັນຕິ ພາບທີ່ຍັງມີບັນຫາລະຫວ່າງ Israel ແລະປາແລສໄຕ ໂດຍ ຍ້າຍໄປຍັງປະເທດ Jordan ໃນວັນພະຫັດມື້ນີ້ ທ່າມກາງ ທີ່ມີການຕໍ່ວ່າຕໍ່ຂານ ຈາກທັງສອງຝ່າຍວ່າ ອີກຝ່າຍນຶ່ງໄດ້ ສ້າງຄວາມເສຍຫາຍ ໃຫ້ແກ່ການເຈລະຈາສັນຕິພາບທີ່ໄດ້ ເລີ້ມມາເປັນເວລາ 3 ເດືອນແລ້ວນັ້ນ ທ່ານ Kerry ພົບປະກັບປະທານາທິບໍດີປາແລສໄຕ ທ່ານ Mahmoud Abbas ທີ່ນະຄອນຫຼວງ Amman ເປັນຄັ້ງທີ 2 ເພື່ອສົນທະນາຫາລືກັນໃນໄລຍະສອງມື້ຜ່ານມາ ນອກນັ້ນ ລັດຖະມົນຕີການຕ່າງປະເທດສະຫະລັດ ຍັງໄດ້ພົບປະກັນ 2 ຄັ້ງແລ້ວ ໃນວັນພຸດວານນີ້ ກັບນາ ຍົກລັດຖະມົນຕີ Israel ທ່ານ Benjamin Netanyahu ແລະມີໝາຍກໍານົດ ທີ່ຈະໂອ້ລົມສົນ ທະນາກັນອີກ ເປັນຄັ້ງທີ 3 ໃນວັນສຸກມື້ອື່ນນີ້ ທີ່ກຸງ Jerusalem ບັນດາເຈົ້າໜ້າທີ່ປາແລສໄຕໄດ້ຕໍ່ວ່າຕໍ່ຂານ ກ່ຽວກັບການສ້າງບ້ານເຮືອນໃໝ່ຂອງຊາວ Israel ໃສ່ບໍລິເວນທີ່ຝ່າຍປາແລສໄຕ ຕ້ອງການຢາກຈະໃຫ້ເປັນເມືອງຫຼວງຂອງຕົນ ໃນອານາຄົດນັ້ນ ສ່ວນທ່ານ Netanyahu ໄດ້ສະແດງອອກເຖິງຄວາມເປັນຫ່ວງເປັນໃຍ ກ່ຽວກັບການ ເຈລະຈາດັ່ງກ່າວ ໃນວັນພຸດວານນີ້ ແລະກ່າວຫາຝ່າຍປາແລສໄຕ ໄດ້ສ້າງວິກິດການ ອັນຈອມປອມຂຶ້ນ ທ່ານ Kerry ຜູ້ຊຶ່ງໄດ້ກ່າວຢໍ້າວ່າ ສະຫະລັດຖືວ່າ ການສ້າງຕັ້ງຖິ່ນຖານໃໝ່ດັ່ງກ່າວ ເປັນການ ກະທຳທີ່ຜິດກົດໝາຍ ໂດຍເວົ້າວ່າ ທ່ານມີຄວາມຕັ້ງໃຈທີ່ສືບຕໍ່ດຳເນີນການ ເພື່ອໃຫ້ໂອກາດແກ່ ສັນຕິພາບ